kardosdrur/scandi-wiki huggingface dataset:
Citar

Citar er et mellemeuropæisk strengeinstrument med mange strenge, hvor stringene knipses med plekter. Den ligger vandret foran musikeren, der spiller melodien på høje strenge med højre hånd og knipser en bas med venstre på de dybe.

Johann Strauss (den yngre) brugte den i en af sine valse, Geschicthen aus der Wiener Wald, og Tivolis faste komponist H.C. Lumbye brugte den i Drømmebilleder. Den kendes endvidere fra temaet fra filmen Den Tredje Mand.

Citarer 
 Citera – Scheitholt – Langspil – Kankles
 Langeleik (Dulcimer- Hommel – Epinette – langspell)
 Enanga
 Kantele – Psalterium – Suntur
 Kementsje
 Koto – Guzheng – Guqin (Qin)
 Moodswinger
 Monochord (Pythagoras)
 Noardske Balke – Vlier

Percussion-Citarer 
 Cymbalom – Hakkebord -- Santur – Qanûn – Hammered dulcimer

Tangent-Citarer 

 Clavichord – Klavecimbel -- Spinet -- Virginaal -- Vina
 Autoharpe

Strengeinstrumenter
Tam tam

En Tam tam (el. blot tam) er inden for klassisk slagtøj betegnelsen for en ustemt metalskive i familie med en gong. Den store forskel er gongens klare grundtone, der skyldes den udformede kuppel i midten. Tammer er ofte brugt til effekter i orkestre (i stil med hvirvler på ophængte bækner). 

Tammer kan have en bred vifte af overtoner, der skaber den meget karakteristiske klang, og alt efter hvor og hvordan den anslås ændres klangbilledet bemærkelsesværdigt. I midten får man anslået en meget dybere klang, og mange synes at den mest optimale klang (til blandingen af overtoner) fås ved et anslag lidt forskudt fra midten. Oftest bruges en større filt- eller garnkølle til at slå tammen an.

Navnet tam tam bruges ofte misvisende om en tom tom, der er en dyb tromme uden seiding der kan bruges til eksempelvis et trommesæt.

Percussion
Trisha Yearwood

Trisha Yearwood (Patricia Lynn Yearwood, født 19. september 1964 i Monticello, Georgia) er en amerikansk country-sangerinde. Hendes første hit-single var "She's in Love with the Boy", som blev udgivet i 1991.

Trisha Yearwood blev 10. december 2005 gift med Garth Brooks.

Eksterne henvisninger 

 
 

Musikere fra USA
Countrymusikere
Mozilla Thunderbird

Mozilla Thunderbird er en fri og open source e-mail-, chat- og nyheds-klient, der er udviklet af Mozilla Foundation, som også står bag den populære webbrowser Mozilla Firefox. Version 1.0 af Thunderbird blev udgivet den 7. december 2004. Tre dage efter havde 500.000 downloadet e-mailklienten. 10 dage efter udgivelsen havde 1.000.000 downloadet den. Mozilla Foundation lægger stor vægt på, at Mozilla Thunderbird er en lille men hurtig e-mail-klient.

Thunderbird giver mulighed for at hente e-mail via IMAP og POP3 og kan også læse RSS- og Atom-feeds. Desuden understøtter Thunderbird Facebook-chat, Google Talk, IRC, Twitter og XMPP.

Ud over adressebog, som er integreret med de kontaktbøger, som styresystemer som macOS og Windows er "født" med, har Thunderbird også kalenderfunktion.

Se også 
 Mozilla
 Mozilla Firefox

Referencer

Eksterne Links 
Mozilla Danmark – Thunderbird 

Software fra Mozilla Foundation
Frie e-mailprogrammer
Internetprogrammer til UNIX
Internet-software til Linux
Internet-software til OS X
Internet-software til Windows
Clachnacuddin

Clachnacuddin (Clach eller the Lilywhites) er en skotsk fodboldklub, som har hjemmebane i Grant Street Park i Inverness.

Fodboldklubber i Skotland
Etableret i 1886
Inverness
Nes (Akershus)

Nes er en kommune i landskabet Romerike i Viken fylke i Norge. Den grænser i nord til Eidsvoll og Nord-Odal, i øst til Sør-Odal og Eidskog, i syd til Aurskog-Høland og Sørum, og i vest til Ullensaker.

Byen Fenstad ligger i den nordlige del af kommunen, hvor også Svanfossen som regulerer Norges største indsø Mjøsa ligger. Højeste punkt er Ursknappen der er 505 moh.

Nes kirkeruiner 
Nes kirkeruiner ligger ved Vormsund, hvor elvene Glomma og Vorma mødes. Kirken blev bygget i 1100-tallet som en af tre fylkeskirker i Romerike.

Kirken ligger i et område der er udsat for oversvømmelser der gentagne gange har ødelagt dele af kirkegården.

Under syvårskrigen mod Sverige, i 1567, blev kirken sat i brand. Den blev genrejst, og i 1697 udvidet til korskirke. I 1854 slog lynet ned, kirken brændte og blev ikke genopbygget. Ruinene benyttes i dag til gudstjenester, bryllup og som koncerter.

Den norske rigsantikvar har beordret en udbedring af ruinerne da der stadig falder dele ned fra dem.

Andre seværdigheder 

 Gamle Hvam fylkesmuseum i Akershus med en gammel ærverdig stor gård med tilhørende bygninger
 Svanfoss sluse; sluse beliggende i Fenstad

Personer fra Nes (nesbuer) 
 Jens Colstrup († 1720), præst 
 Thor Olsen († 1868), mesén
 Jacob Jervell, teolog, forfatter, prorektor († 2014)
 Torgeir Rebolledo Pedersen (født 1949), forfatter
 Alf Tande-Petersen (f. 1950), journalist, forfatter, født i Bodø
 Åslaug Haga (født 1959), regeringsmedlem, partileder
 Tone W. Trøen (født 1966), politiker, stortingspresident fra 2018
 Geir Frigård (født 1970), fodboldspiller
 Sverre Myrli (født 1971), politiker, stortingsrepresentant
 Ole-Kristian Tollefsen (født 1984) ishockeyspiller
 Amund Grøndahl Jansen (født 1994)

Kilder og  henvisninger 

 Raumnes Lokalavisen for Nes på Romerike

Kommuner i Viken
Kommuner i Akershus
Romerike
Romerike

Romerike («raumarenes rige», af raumr: «larm, dunder») er et landområde i Østlandet i Norge, en af tre regioner i Akershus Fylke der omfatter følgende kommuner: Aurskog-Høland, Eidsvoll, Enebakk, Fet, Gjerdrum, Hurdal, Lørenskog, Nannestad, Nes, Nittedal, Rælingen, Sørum, Skedsmo og Ullensaker.
På grund af den relativt flade geografi er dette et rigt landbrugsområde. Elvene Glomma og Vorma mødes i Romerike. Disse to fossers larm gav i sin tid navnet raumarene til folket, som boede i regionen. Også det gamle navn på Glomma, Glaumr, har den samme betydning.

Christian Colbjørnsen blev født her i 1749.

Eksterne henvisninger 
 Nyheter fra Romerike 
 Romerikes Blad

 
Østlandets geografi
Landskap i Norge
Vikens geografi
Billesholm borgruin

Billesholm () er i dag en ruin efter Billesholm kungsgård, der ligger i Folkets Park i Billesholm i det tidligere Nørre Vram sogn i Luggude herred, Skåne.

Omkring midten af 1400-tallet fik Stig Olufsen Krognos til Bollerup en gård, Lyngsgård, på stedet. Ved hans død gik den i arv til hans datter, Ellen, der var gift med Sten Bille Basse og derved kom den i Billeslægtens eje i næsten 200 år. Omkring 1530 erstattedes bygningen af den nyopførte Billesholm.

Ved Freden i København 1660 overgik Billesholm til den svenske krone som del af kompensationen for Bornholm.

Oprindeligt var der tale om en herregård opført på to holme i en lille sø og omgivet af en voldgrav. Hovedbygningen havde et sekskantet tårn. Bygningen blev nedrevet i 1955.

Slotte i Skåne
Bornholmsk vederlagsgods
Ruiner i Sverige
Borgruiner
Hvedebrødsdage

Hvedebrødsdage anvendes som betegnelse for tiden efter brylluppet.

Betegnelsen dækker over at man i denne fase spiser hvedebrød i stedet for rugbrød – især i overført betydning hvor dagligdagens bekymringer for en kort periode træder i baggrunden.

Udtrykket "Nu er hvedebrødsdagene forbi" anvendes i overført betydning om en relation hvor parterne ikke længere er så overbærende overfor hinandens fejl og mangler, som det var tilfældet i starten af relationen. F.eks. kan det anvendes om to politiske partiers første tid i et samarbejde. Udtrykket anvendes her når de første uoverensstemmelser dukker op. Udtrykket ses også anvendt i endnu bredere forstand, nemlig i betydningen 'nu er de gode/nemme tider forbi' eller 'nu får piben en anden lyd'.

Referencer 

Mærkedage
Søren Toft

Søren Toft (født 23. november 1971 i Vestjylland, opvokset i Vestjylland og på Fyn, nu bosat i København) er en dansk forfatter. Søren Toft debuterede som skønlitterær forfatter i 2003 med novellesamlingen Ilmarch, der består af seks noveller, som alle både har en helt almindelig realisme, og som samtidig overskrider denne i surreel eller i farceagtig retning. I 2006 udkom romanen Den elektriske nattergal, der er en roman om kærlighed og electronica, grønne cykelbude og en særlig robotfugl. Om livet i de døde ting. I 2014 udkom romanen De tørstige.

Udgivelser 
 Ilmarch, Samleren 2003, Søren Toft
 Den elektriske nattergal, Samleren 2006, Søren Toft
 De tørstige, Samleren 2014, Søren Toft

Bidrag til antologier 
 Nordlys 5, Gyldendal 2003
 Nye øjne at se med, Dansklærerforeningen, 2006
 Andre verdener, Science Fiction Cirklen, 2013

Hjemmeside 

Søren Toft – Info, kontakt og CV 

Novelleforfattere fra Danmark
Dansksprogede forfattere fra Danmark
Claus Flygare

Claus Flygare (født 20. august 1945 i Brønshøj) er en dansk skuespiller, forfatter og teaterdirektør. 

Han har arbejdet på bl.a. Jomfru Ane Teatret og Mammutteatret. Endvidere har han bidraget til DRs tv-satireprogrammer.

Flygare er desuden tekstforfatter til nogle af Jomfru Ane Bands politiske sange.

I 2008 modtog han Reumertprisen (sammen med Kari Vidø og Lars Kjeldgaard) som årets dramatiker for Mammutteatrets forestilling Fobiskolen.

Filmografi 

 Et skud fra hjertet – 1986
 Isolde – 1989
 Dagens Donna – 1990
 Europa – 1991
 Det forsømte forår – 1993
 Den attende – 1996
 Riget II – 1997
 Nattens engel – 1998
 Bleeder – 1999
 Manden som ikke ville dø – 1999
 Olsenbandens første kup''' (1999) Tv-julekalender
 Kat – 2001
 Anja og Viktor – 2001
 Fluerne på væggen – 2005
 Efter brylluppet – 2006
 Rene hjerter – 2006
 Broderskab - 2010
 Tarok - 2013
 Jens Munk NordvestXpeditionen - 2015
 Needle Boy - 2016
 Happy ending - 2018

 Sangtekster 
 Krisens Dance Macabre Håbets Gård Rebild 76 Frygtens Fugl Normalrock
 Den Stumme Lakaj
 Balladen om A-kraft
 Propaganda Maskinen
 Ekspertrag
 Reaktionen Marcherer
 Bos Drømmesang

Eksterne henvisninger 
 

Personer fra København
Skuespillere fra Danmark
Personer i Kraks Blå Bog
Tagrytter

Tagrytter (fransk flèche) er en fransk arkitektstil til en overbygning på en bygnings tag, evt. et lille tag med lodrette sidevægge anbragt over selve bygningens tag for at give lys og luft til det indvendige tagrum. Ofte er der vinduer eller åbninger i væggene, denne del af tagrytteren kaldes for lanterne.

Det kan også være et lille tårn med spir, som hviler på selve tagværket, hvilket især ses på kirker eller katedraler.

Den højeste tagrytter i verden blev bygget i 1800'tallet på Katedralen i Rouen, dets højde er 157 meter (515 ft).

Referencer

Se også 
 Kikkenborg

Kilder/henvisninger 

 Ordbog over det danske sprog.

Kirkearkitektur
Tagformer
Tårntyper
Kælderhals

En kælderhals er en delvist åben trappenedgang til en kælder. Kælderhalse har altid adgang til det fri og ikke til en entré eller opgang. De øverste trin er normalt ikke overdækkede.

Navnet opstår fordi kælderåbningen sammenlignes med halsen på en slagtet fugl (trinnene er knoglerne og skindet når ikke helt op til at dække over de øverste trin.)

Bygningsdele
Al-Idrisi

Al-Idrisi (1100-1165 ), (latin Dreses) hans fulde navn var Abu Abd Allah Muhammad al-Idrisi (arabisk: أبو عبد الله محمد الإدريسي) var en arabisk kartograf, geograf, botaniker og rejsende som levede på Sicilien ved hoffet hos kong Roger 2. af Sicilien. Muhammad al-Idrisi blev født i Ceuta i Nordafrika, den gang tilhørende det almoravidiske rige, og han døde på Sicilien.

I 1154 fremstillede al-Idrisi et større syd-orienteret mappa mundi (verdenskort), kendt som Tabula Rogeriana, og en medfølgende bog, som kaldes Geografi. Sammen blev disse kaldt for Nuzhat al-Mushtak af Roger, eller Kitab Rudjar (Rogers bog) af al-Idrisi.

En anden, udvidet udgave blev produceret i 1161 med den specielle titel Menneskehedens have og sjælenes forlystelse, men alle kopier af denne udgave er gået tabt. En forkortet udgave af denne version, kaldt Glædernes have – men normalt oversat til Lille Idrisi – blev udgivet i 1192.

Bogen er ikke en perfekt historisk kilde, eftersom al-Idrisi støttede sig til andre kilder. Når han f.eks. skriver om Polen, har han forvekslet landet med det landområde som er dagens Tjekkiet, da han beskrev det som «et land omgivet af bjerge».

Eksterne henvisninger 

Opdagelsesrejsende
Personer fra Arabien
Muslimer fra Spanien
Örjans vall

Örjans vall er et fodboldstadion i Halmstad, Sverige. Den blev indviet i 1922 men er siden den tid blevet ombygget flere gange.

Örjans vall er Halmstads BKs og IS Halmias hjemmebane. Tidligere, før løbebanerne blev fjernet, er der også blevet arrangeret atletik- og skøjtekonkurrencer. Under VM i fodbold 1958 blev der spillet to VM-kampe på Örjans vall, Nordirland-Tjekkoslovakiet og Nordirland-Argentina.

Publikumrekorden er fra 1962 da 20.381 tilskuere var til kvalifikationskampen mellem Halmia og Landskrona BoIS. Siden er arenaen blevet bygget om, og publikumkapaciteten er i dag på omkring 15.500 tilskuere. Gennem de seneste år har det højeste antal tilskuere været 16.867 til kampen mellem Halmstads BK-IFK Göteborg i 2004. Ekstra tilskuertribuner måtte sættes ind for at få plads til de mange tilskuere.

Eksterne henvisninger 

Fodboldstadioner i Sverige
Sport i Halmstad
Etableret i 1922
Bygninger, konstruktioner og anlæg i Halmstad
Mutation

En mutation er en ændring i en celles arvemateriale (DNA). Mutationer kan have mange årsager, som kaldes mutagener, og indgår som en brik i evolutionen. En mutation kan både være en fordel og en ulempe for individet. I tilfælde, hvor mutationen er en fordel, vil den ofte føre til at overlevelsen af det muterede individs efterkommere, har større overlevelse end originalformen (se naturlig selektion), dette kan føre til fremkomst af nye arter. Hvor mutationen er en ulempe, vil individet have mindre afkom og mutationen vil i mange tilfælde uddø.

Der findes en række forskellige variationer, der kan forekomme i kromosomerne. Der er tale om mutationer i kromosomerne, der kan have en synlig/mærkbar effekt, men også småmutationer, der ikke nødvendigvis ændrer noget ved det pågældende individ. De værste mutationer er de letale mutationer, der er mutationer som fører til død. Dette kan både være mutationer, der sker så tidligt i fosterstadiet at barnet ikke bliver født, men også mutationer, der fører til en dødelig sygdom.

Somatisk mutation 

Når mutationer opstår i kroppens celler, kaldes det for somatiske mutationer. Sådan en mutation kan ikke nedarves, men kan give anledning til en klon af celler. Normalt har menneskekroppen kraftige reparationsmekanismer der hindrer at kroppen bliver til en cellemosaik.

Mutationstyper 
Der findes mange typer af mutationer, derfor inddeles de alt efter hvad ændringen er i DNA’et. Disse ændringer kan variere fra enkelte ændringer i nukleinsyre til duplikationer af store stykker DNA.

Substitution 
En nukleinsyre erstattes med en anden nukleinsyre. Dette kan resultere i nonsensmutation, tavs mutation eller en missense-mutation.

Deletion 
Et stykke DNA slettes, dette stykke kan være én eller flere nukleinsyrer. Som DNA koder i tripletter (se codon) kan en deletion hvori et antal af nukleinsyrer der ikke er et multipla af tre  resultere i en frameshift-mutation.

Insertion 
Et indsat DNA-stykke, der omfatter fire basepar, forsyldes hele læserammen for den efterfølgende del af genet, når det indsatte DNA-stykke består af et antal nuleotider, der er ikke deleligt med tre. Denne type mutation kaldes derfor en frameshift-mutation, som skylder Tay Sach's sygdom.

Duplikation 
Et stykke DNA bliver kopieret en eller flere gange, hvilket kan ændre funktionen af proteinet.

Se også 

 Cystisk fibrose
 Det molekylære ur
 Downs syndrom 
 Fenylketonuri eller Føllings sygdom
 Genom
 Huntingtons sygdom
 Kræft
 Onkogen
 Spike

Eksterne henvisninger 

 Spontane mutationer, Evolution.dk
 Mutationer der ændrede mennesket, Videnskab.dk
 Evolution blandt bakterier. Biotech Academy 
 Vi mister kontrol over vores DNA som 55-årige. Videnskab.dk
 Gorillaens genom giver ny viden om menneskets udvikling. Videnskab.dk
 Dansker-gen giver tre gange større risiko for hjernemalaria. Videnskab.dk

Cellebiologi
Betydende cifre

Betydende cifre er et matematisk/fysisk begreb. Begrebet dækker over hvor præcist en målt- eller afledt størrelse er. Med andre ord skal man kunne se af selve det angivne tal, hvor præcist det egentlig er. Der er fire regler og de er som følger:

 Cifferet længst til venstre, og som ikke er et nul er det mest betydende ciffer.
 Hvis der ikke er noget decimalkomma er cifferet længst til højre, som ikke er et nul, det mindst betydende ciffer.
 Hvis der er et decimalkomma, er cifferet længst til højre det mindst betydende ciffer, selvom det er et nul.
 Antallet af cifre mellem det mest- og det mindst- betydende ciffer inkl., samt evt mellemstillede nuller, angiver antallet af betydende cifre.

Eksempelvis har de følgende tal alle sammen fire betydende cifre. Alle eksempler er, i parentes stavet på check notation, og derefter på videnskabelig notation.
 1.234 (et tusinde to hundrede og fire og tredive) = 1,234·103
 123,4 (et hundrede og tre og tyve komma fire) = 1,234·102
 123.400 (et hundrede og tre og tyve tusinde fire hundrede) = 1,234·105
 1.001 (et tusinde og en) = 1,001·103
 1.000, (et tusinde) (Bemærk kommaet) = 1,000·103
 10,11 (ti komma en en) = 1,011·101
 0,000 101 0 (nul komma nul nul nul en, nul en) = 1, 010·10-4
 100,0 (Et hundrede komma nul) = 1,000·102

Ifølge regel nr. 3 kan der, hvis der ikke er noget komma, nemt opstå tvetydigheder. F.eks. tallet 1010 har kun tre betydende cifre hvorimod 1010, har fire betydende cifre.

Måleresultater 
Ved forsøgsresultater er det normalt på den ene eller anden måde at vurdere usikkerheden ved det fremkommende resultat. Det er sædvanlig praksis ikke at angive flere betydende cifre i resultatet, end der er betydende cifre i usikkerheden. F.eks. Har vi målt en størrelse til til at være 1,979 m med en usikkerhed på ±0,012 m, så kunne vi opgive resultatet som: (1,979 ±0,012) m. Men hvis usikkerheden var blevet vurderet til et større tal, f.eks: 0,082 m, så ville det være bedre at angive: (1,98 ± 0,08) m. Altså at afrunde tallene!

Kilder 

Fysik
Tvilumgård

Tvilumgård var ladegård  til det tidligere  Tvilum Kloster, hvor kun Tvilum Kirke står tilbage. Klosteret nævnes første gang i 1250. Gården ligger 4 km vest for Faarvang st. i Tvilum Sogn i Silkeborg Kommune. Hovedbygningen er opført i 1870 og ombygget i 1961. Tvilumgård Gods er på 303 hektar med Nørskovgaard og Elkær.

Ejere af Tvilumgård 

 (1250-1536) Tvilum Augustiner-Kloster 
 (1536-1661) Kronen 
 (1661-1679) Mathias Poulsen 
 (1679-1701) Peder Mathiasen Rosenørn / Oluf Lassen 
 (1701-1706) Peder Mathiasen Rosenørn 
 (1706-1720) Poul Pedersen Rosenørn 
 (1720-1767) Kronen 
 (1767-1768) Ditlev Trappaud 
 (1768-1769) Anna Dorothea Vieth, gift Trappaud 
 (1769-1774) Christian Fischer 
 (1774) Charlotte Amalie Hansen, gift Fischer
 (1774-1785) Godset`s Bønder
 (1785-1798) Søren Jensen / Bertel Jensen / Niels Mikkelsen / Jens Thøgersen / Godfred Rasmussen
 (1798-1800) Niels Mikkelsen / Jens Tysk
 (1800-1839) Jens Nielsen Mikkelsen
 (1839-1845) Villads Petersen
 (1845-1861) M. H. Bjørn
 (1861-1879) Christian Rieffesthal
 (1879-1881) Enke Fru M. A. Busck
 (1881-1909) Niels Henning Ernst von Holstein
 (1909) Interessentskab
 (1909-1924) Th. Dolberg Miller
 (1924-1946) Jens Anton Hjort
 (1946-1961) P. Due
 (1961-1989) Marius Glytting
 (1989-1994) Tove Rosenørn gift (1) Grevekop-Castenskiold (2) Mæhl (3) Glytting
 (1994-2000) Michael Zacher-Sørensen, søn
 (2000-2004) Michael Zacher-Sørensen / Jørgen Zacher-Sørensen
 (2004-2011) Jørgen Zacher-Sørensen, far
 (2011->) Susanne Holm Kuhr & Thomas Kuhr

Kilder og henvisninger

Herregårde i Silkeborg Kommune
Herregårde i Skanderborg Amt
IPod shuffle

iPod Shuffle er den mindste af Apples iPod-modeller, og har ingen skærm. Man vælger sang enten ved at afspille i tilfældig rækkefølge, eller i en rækkefølge, man har angivet på forhånd. 

Den første generation iPod Shuffles blev introduceret 11. januar 2005 med sloganet "Life is Random". I modsætning til de andre iPod-modeller (bortset fra iPod Nano), som alle havde interne harddiske, havde iPod Shuffle en såkalt flash-hukommelse. Denne var meget lettere end en harddisk.

Den anden (og hidtil nyeste) generation iPod Shuffles blev lanceret 12. september 2006, og var under halvt så stor som sin forgænger. Produktet havde nu også et indbygget spænde, som gjorde det lettere at have iPod'en på sig. På lanceringstidspunktet fandtes afspilleren kun i sølv.

iPod Shuffle fås nu i flere farver, alle med 1GB hukommelse.

Tekniske detaljer 
 Hukommelse: 1GB
 Batteritid: op til 12 timer
 Tilkoblingsmuligheder: stereo 3,5 mm minijackudgang
 Lydformater: MP3 (8 til 320 Kbps), MP3 VBR, AAC (8 til 320 Kbps), kopibeskyttet AAC (fra iTunes Music Store, M4A, M4B, M4P), Audible (formaterne 2, 3, og 4), WAV og AIFF
 Størrelse (i centimeter): 2,73 x 4,12 x 1,05
 Vægt: 15,5 gram
 Medfølgende tilbehør: stereo hovedtelefoner, USB-dockingstasjon, hurtigstartguide

Eksterne henvisninger 

 Apple iPod (dansk)
 Apple iPod (engelsk)

Produkter fra Apple Inc.
Jørgen Ottesen Brahe

Jørgen Ottesen Brahe (19. februar 1554 på Knudstrup – 4. februar 1601 på Tostrup) til Tostrup og Gundestrup, skånsk adelsmand.

Han var søn af Otte Thygesen Brahe til Knudstrup (død 1571) og Beate Clausdatter Bille og bror til Tycho Brahe. 

Han var fra 1577 et par år hofjunker ved det danske hof og deltog derefter i kort tid i krigen i Nederlandene.

Han var 1588-91 lensmand på Landskrone og 1590-98 på Varberg, men fik herefter mod sædvane kun små forleninger, nemlig Rødinge (1592) og Rørum (1595), to pantelen, der imidlertid indløstes 1598, men af hvilke det første da blev overladt ham uden afgift. Begge disse len lå i Skåne, og da hans besiddelser, Tostrup, som han arvede efter sin far, og Gundestrup (Kulla-Gunnarstorp), som han giftede sig til, også lå i denne landsdel, har han formentlig af den grund foretrukket dem frem for en større forlening andetsteds. 

Jørgen Brahe lod i 1598 den anselige Tostrup Kirke opføre. Tårnet på selve Gundestrup skal hans bror Thyge angiveligt have fået bygget.

En gård, som han ejede i Helsingør, afstod han i 1582 til kronen.

Få uger efter hans død i 1601 døde også hans hustru Ingeborg Nielsdatter Parsberg, som han var blevet gift med 4. september 1580. De blev begravet samme dag i Allerum Kirke ved Gundestrup. Deres eneste overlevende barn, sønnen Tønne Brahe, faldt 1611 i Kalmarkrigen, 20 år gammel.

Danskere i 1500-tallet
Jørgen Ottesen
Godsejere fra Skåne
Lensmænd fra Danmark
Godsejere fra Danmark
Personer i Dansk Biografisk Leksikon
Kulla Gunnarstorp slot

Kulla Gunnarstorp slot (før 1658 ) er et slot fra 1500-tallet i det tidligere Luggude Herred ved Helsingborg i Skåne.

Gården Gundestrup tilhørte i slutningen af 1400-tallet slægten Parsberg. Den overgik i 1580 til Jørgen Ottesen Brahe ved hans ægteskab med Ingeborg Nielsdatter Parsberg. Han opførte den borg, som fortsat findes. Siden kaldtes den på svensk Kulla Gunnarstorp.

31 Maj 1623 fødes på Kulla Gunnarstorp slot senere vicekansler Holger Jørgensen Vind af forældrene Jørgen Vind og hustru Ingeborg Holgersdatter Ulfstand.

I 1861 arvedes Kulla Gunnarstorp af Baltzar von Platen (1804-1875), som lod opføre det nye slot. Ved hans død arvede hans datter Elisabeth von Platen, gift med Axel Wachtmeister på Vanås, godset. Derefter tilhørte ejendommen slægten Wachtmeister frem til 1978, hvor den nuværende ejer, Gustav Trolle, arvede godset fra sin mor Charlotte, født Wachtmeister.

Eksterne henvisninger 
Sylve Åkesson: Om Kulla Gunnarstorps slott  
Slottsguiden.info: Om Kulla Gunnarstorp gamla borg  

Slotte i Skåne